I 2006 deltok han ved Paralympiske vinterleker i Torino. Der vant han 12,5 km skiskyting, og kom på 2.-plass på 7,5 km. Ukraina fikk bronse på 1 x 3,75 + 2 x 5 km stafett åpen klasse i langrenn, og individuelt kom han på sjuendeplass på 5 km. Han stilte ikke til start på 10 km og 20 km. Ved VM i skiskyting og langrenn for funksjonshemmede 2009 kom Ukraina på tredjeplass på 1 x 4 + 2 x 5 km stafett i langrenn, åpen klasse. Han kom for øvrig på femteplass på 10 km fri stil og ellevteplass på langrennssprinten. I skiskyting kom han på andreplass på 3,6 km jaktstart og tredjeplass på 12,5 km.